《县斋即事》
宋代·韦骧

比来庭讼少，拙令称幽潜。爱日开朝幌，看云捲画帘。

澄神烹茗粥，忆古检书签。菽水清多乐，溪山意自恬。

韬光异耕钓，苦志念渔盐。骥足空思展，牛刀敢谓淹。

民心久当信，佐局美相兼。笑傲言祛隘，赓酬韵斗严。

囊钱如未乏，樽酒尚能添。园笋新成绿，池荷半露尖。

共谋怀坦坦，毋恤远炎炎。此兴欢无敌，逢人语必钳。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。